als_Latn dik_Latn sag_Latn
Franca në rrezik nga 1300 xhihadistë
Kryeministri Francez, Manuel Valls, lëshon alarmim se numri i radikalëve islamikë që duan të sulmojnë Francën mund të jetë mbi 1300.
Politiko
E Mërkurë, 21 Janar 2015 | 18:24
0 Komente.
Mijëra agjentë të rinj do të rekrutohen nga agjencia franceze e inteligjencës për luftën kundër terrorizmit, që së fundi është bërë një kërcënim serioz për Parisin dhe të gjithë Perëndimin.
Përveç agjenteve, është parashikuar të rritet edhe numri i forcave të policisë në të gjithë vendin, ndryshe nga sa kishte njoftuar vitin e shkuar ekzekutivi i vendit.
Këto masa i njoftoi vetë kryeministri francez Manuel Valls, i cili lëshoi alarmim se numri i radikalëve islamikë që duan të sulmojnë Francën mund të jetë mbi 1300.
Në kushtet e këtij kërcënimi serioz, Valls njoftoi se do të hapen 2680 vende të reja pune në fushën e sigurisë.
Edhe buxheti për sigurinë do të rritet me 425 milionë euro shtesë. Më tej Valls tha se mbi 3 mijë persona në Francë janë nën mbikëqyrje pasi përbëjnë potencial për vepra terroriste.
Franca kishte planifikuar që gjatë këtij viti të shkurtojë 7500 vende pune në institucionet e sigurisë si një masë për lehtësimin e efekteve të krizës ekonomike në Europë, ndërsa për 5 vitet e ardhshme kishte parashikuar të shkurtonte 25800 vende pune.
Por, presidenti i vendit Fransua Holond, njoftoi se një pjesë e këtyre planeve do të anulohen, dhe do të zbatohen vetëm disa të tjera.
Ky ndryshim i politikës së sigurisë nga Parisi zyrtar ka ardhur pas sulmeve të dy javëve më parë, ku mbetën të vrarë 17 persona nga dy akte terroriste të veçuara.
Ndryshime në politikën e tyre të sigurisë kanë paralajmëruar edhe shtetet e tjera të BE-së, pasi rreziku dhe kërcënimi mbetet i njëjtë.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn